[pic] | KOMISIA EURÓPSKYCH SPOLOČENSTIEV |

Brusel, 7.8.2006

KOM(2006) 444 v konečnom znení

SPRÁVA KOMISIE

Fond solidarity Európskej únie Výročná správa za rok 2005

SPRÁVA KOMISIE

Fond solidarity Európskej únieVýročná správa za rok 2005

OBSAH

1. Úvod 3

2. Nové žiadosti prijaté v roku 2005 3

3. Financovanie 5

4. Monitorovanie 6

5. Ukončenie pomoci 6

6. Návrh nového nariadenia o Fonde solidarity EÚ 7

7. Závery 8

Annex 1 European Union Solidarity Fund applications in 2005 9

Annex 2 Criteria to mobilise the EU Solidarity Fund 10

Annex 3 Determination of the amount of aid 11

Annex 4 Thresholds for major disasters applicable in 2005 12

Annex 5 Proposal for a new Solidarity Fund Regulation – Synopsis of main features 13

1. ÚVOD

Fond solidarity Európskej únie začal pôsobiť 15. novembra 2002[1]. Článok 12 nariadenia stanovuje, že Komisia predkladá Európskemu parlamentu a Rade správu o činnosti fondu v predchádzajúcom roku. Táto už tretia správa sa týka činností fondu v roku 2005 a zaoberá sa troma oblasťami: posudzovaním žiadostí prijatých v priebehu roka 2005, monitorovaním prebiehajúcej implementácie grantov a hodnotením správ o implementácii vzhľadom na prípravu ukončenia grantov.

Správa sa okrem toho zaoberá aj návrhom nového nariadenia o Fonde solidarity EÚ, ktorý predložila Komisia 6. apríla 2005, na obdobie po skončení súčasnej finančnej perspektívy v roku 2006.

2. NOVÉ žIADOSTI PRIJATÉ V ROKU 2005

Komisia v roku 2005 prijala 12 nových žiadostí o pomoc z Fondu solidarity EÚ. V prílohe 1 je uvedený podrobný prehľad o všetkých prípadoch.

Dňa 14. februára 2005 Taliansko požiadalo o pomoc v súvislosti s povodňou v Sardínii v decembri 2004. V žiadosti sa tvrdilo, že katastrofa spôsobila škodu vo výške 223 miliónov eur, čo predstavuje menej ako 7 % bežného limitu pre veľkú katastrofu na aktivovanie fondu. Komisia na základe informácií, ktoré poskytli talianske orgány, dospela k záveru, že v prípade tejto povodne neboli splnené podmienky nariadenia – výnimočné regionálne katastrofy (t. j. preukázanie, že v regióne bola postihnutá väčšia časť obyvateľstva a že sa očakávajú vážne a trvalé dôsledky na životné podmienky a hospodársku stabilitu regiónu). Komisia preto 10. júna 2005 rozhodla o zamietnutí žiadosti a informovala talianske orgány o tomto rozhodnutí listom z 27. júna 2005.

Grécke orgány predložili 22. apríla 2005 žiadosť, ktorá sa týkala povodne, ku ktorej došlo vo februári 2005 v oblasti rieky Evros na východnej hranici Grécka. Doplnkové informácie boli predložené v auguste a decembri 2005. Keďže katastrofa spôsobila škody vo výške 135 miliónov eur, čo je menej ako 15 % limitu pre veľkú katastrofu, ktorým je 918 miliónov eur vzťahujúcich sa na Grécko (t. j. 0,6 % HNP), žiadosť bola založená na kritériu výnimočnej regionálnej katastrofy. Po dôkladnej analýze žiadosti dospeli útvary Komisie k záveru, že hoci povodeň spôsobila značné mieste škody, postihnutá oblasť nebola významná z celoštátneho hľadiska a kritériá v nariadení týkajúce sa vážnych a trvalých dôsledkov na životné podmienky a hospodársku stabilitu postihnutého regiónu neboli splnené. Komisia preto 23. decembra 2005 rozhodla nemobilizovať fond a informovala grécke orgány o tomto rozhodnutí listom z 13. januára 2006.

V nasledujúcich deviatich prípadoch Komisia rozhodla navrhnúť rozpočtovému orgánu, aby mobilizoval fond:

Slovensko podalo 24. januára 2005 žiadosť týkajúcu sa víchrice, ktorá zasiahla krajinu v novembri 2004. Slovenské orgány predložili doplnkové informácie 1. marca 2005. Slovensko vo svojej žiadosti odhadlo celkové priame škody na približne 225 miliónov eur. Útvary Komisie preskúmali výpočet priamych škôd na základe hodnotenia satelitného zobrazenia a leteckej snímky, ktoré urobilo Spoločné výskumné centrum, a považovali za nutné mierne upraviť výpočet škôd spôsobených na lesoch. Tieto úpravy sa týkali rozsahu fyzických škôd a predpokladov týkajúcich sa nákladov na zalesňovanie a údržbu. Maximálna výška priamych škôd, ktorá sa mohla zohľadniť, bola 195 miliónov eur. Keďže táto suma je vyššia ako limit pre veľké katastrofy, ktorý predstavuje 0,6 % HNP Slovenska (172,3 milióna eur), katastrofu bolo možné označiť za „veľkú prírodnú katastrofu“ a Komisia zodpovedajúcim spôsobom rozhodla 6. júna 2005 o mobilizácii fondu. Po prijatí príslušného opravného rozpočtu rozpočtovým orgánom bola 17. októbra 2005 podpísaná dohoda o implementácii grantu. Komisia vyplatila grant z Fondu solidarity vo výške 5,67 milióna eur 7. novembra 2005.

Veľká víchrica zasiahla 8. januára 2005 časti severnej Európy a spôsobila vážne škody v mnohých krajinách. Komisia prijala žiadosti o finančnú pomoc z Fondu solidarity zo Švédska a Lotyšska (obe žiadosti 10. marca 2005), Estónska (14. marca 2005) a Litvy (16. marca 2005). Búrka spôsobila v týchto štyroch krajinách vážne škody v poľnohospodárstve, lesníctve a vážne poškodila elektrické a infraštruktúrne siete, dopravu a cesty. Celkové škody sa odhadujú na približne 192 miliónov eur v Lotyšsku, 48 miliónov eur v Estónsku a okolo 15 miliónov eur v Litve. Vo Švédsku boli škody zvlášť vysoké a odhadovali sa na takmer 2,3 miliardy eur.

Keďže škody vo Švédsku, Lotyšsku a Estónsku prekročili príslušný limit 0,6 % HNP (1,603 miliardy eur v prípade Švédska, 59,092 milióna eur v prípade Lotyšska a 45,209 milióna eur v prípade Estónska), katastrofy sa v každej z týchto troch krajín označili ako „veľká prírodná katastrofa“. Výška škôd v Litve bola pod limitom pre veľkú katastrofu (94,261 milióna eur). Keďže však Litva bola postihnutá tou istou víchricou, ktorá viedla k veľkej katastrofe v Lotyšsku, podmienka výnimočného využitia fondu, na základe ktorej môže aj susedná krajina postihnutá „rovnakou katastrofou“ využiť pomoc z fondu, sa považovala za splnenú. Komisia preto 22. augusta 2005 navrhla udeliť štyrom krajinám celkovú sumu 92,88 milióna eur, z toho 81,73 milióna eur Švédsku, 9,49 milióna Lotyšsku, 1,29 milióna Estónsku a 0,38 milióna Litve. Príslušné granty z Fondu solidarity boli vyplatené v prvej polovici roka 2006, po ukončení rozpočtového postupu a podpise vykonávacích dohôd.

Od apríla do augusta 2005 zasiahli silné povodne veľké časti strednej a východnej Európy a spôsobili vážne škody v mnohých krajinách. O finančnú pomoc z Fondu solidarity požiadali Bulharsko, Rumunsko a Rakúsko.

Prvá žiadosť Bulharska bola prijatá 29. júla 2005 a týkala sa škôd, ktoré spôsobili povodne v máji. Doplňujúce informácie boli poskytnuté 29. septembra 2005. Celkové priame škody sa odhadovali na 222,28 milióna eur. Bulharské orgány predložili 24. augusta 2005 druhú žiadosť, ktorá bola doplnená ďalšími informáciami prijatými 6. októbra 2005 a týkala sa povodní, ktoré sa začali začiatkom augusta. Celkové priame škody pri tejto druhej katastrofe sa odhadovali na 237,47 milióna eur. Keďže výška škôd v oboch žiadostiach prekročila limit 0,6 % HNP v Bulharsku (103,27 milióna eur), katastrofy sa mohli označiť za „veľké prírodné katastrofy“.

Prvá žiadosť Rumunska bola prijatá 22. júna 2005 a týkala sa škôd spôsobených povodňami v apríli. Doplňujúce informácie boli poskytnuté 5. augusta a 29. decembra 2005. Celkové priame škody sa odhadovali na 489,53 milióna eur. Rumunské orgány predložili 9. septembra 2005 druhú žiadosť, ktorá bola doplnená ďalšími informáciami prijatými 7. októbra a 29. decembra 2005 a ktorá sa týkala povodní, ktoré sa začali v júli. Celkové priame škody pri druhej povodni sa odhadovali na 1,05 miliardy eur. Keďže výška škôd prekročila v oboch žiadostiach limit 0,6 % HNP v Rumunsku (302,11 milióna eur), katastrofy sa mohli označiť za „veľké prírodné katastrofy“.

Rakúsko podalo 19. októbra 2005 žiadosť o pomoc, ktorá sa týkala povodní, ku ktorým došlo v auguste 2005 v častiach dvoch rakúskych spolkových krajín Vorarlberg a Tyrol. Doplňujúce informácie boli prijaté od rakúskych orgánov 12. januára 2006. Celkové priame škody sa odhadovali na 591,94 milióna eur. Keďže výška škôd bola pod hranicou veľkej katastrofy 1 336,348 milióna eur, ktorá sa vzťahuje na Rakúsko (t. j. 0,6 % HNP), žiadosť bola založená na kritériu výnimočnej regionálnej katastrofy. Na konci obdobia, ktorého sa týkala táto výročná správa, ešte stále prebiehalo hodnotenie žiadosti.

Komisia 23. decembra 2005 rozhodla navrhnúť mobilizáciu fondu, pokiaľ ide o dve žiadosti prijaté od Bulharska. Rozhodnutia mobilizovať fond v prípade troch zostávajúcich žiadostí (dve katastrofy v Rumunsku a povodeň v Rakúsku) boli prijaté v marci 2006.

3. FINANCOVANIE

Prípady víchrice, ktorá postihla Slovensko, a víchrice v severnej Európe boli riešené v rámci dvoch samostatných opravných rozpočtov. Predbežný návrh opravného rozpočtu 5/2005[2] bol v prípade Slovenska schválený rozpočtovým orgánom 7. septembra 2005. Platba sa mohla uskutočniť po prijatí rozhodnutia o grante a po podpísaní vykonávacej dohody 17. októbra 2005. Predbežný návrh opravného rozpočtu 6/2005[3] týkajúci sa víchrice v severnej Európe bol schválený až koncom roka, 17. novembra 2005, takže nutné doplňujúce opatrenia (rozhodnutie o grante, vykonávacia dohoda)a teda aj platby sa mohli realizovať až v roku 2006. Hoci výdavkové rozpočtové prostriedky na pomoc Slovensku boli poskytnuté z rozpočtovej položky pre Kohézny fond, značná suma potrebných zdrojov pre štyri prípady víchrice v severnej Európe a nedostupnosť príslušných voľných výdavkových rozpočtových prostriedkov v čase rozpočtového postupu spôsobili, že do PNOR 6/2005 bolo nutné zahrnúť žiadosť o dodatočné výdavkové rozpočtové prostriedky. V prípade povodní v Bulharsku, Rumunsku a Rakúsku Komisia navrhla opravný rozpočet pre rozpočet na rok 2006; výročná správa za nasledujúci rok bude obsahovať informácie o tomto probléme.

Výška pomoci bola v každom prípade stanovená na základe štandardnej metódy, ktorú predtým vypracovala Komisia, a podrobne vysvetlená vo výročnej správe za obdobie 2002/2003 (pozri prílohu 3 tejto správy). Jednotlivé čiastky pomoci boli v roku 2005 takéto:

Príjemca pomoci | Katastrofa | Kategória | Pomoc (milión eur) |

Slovensko | Víchrica | veľká | 5,668 |

Švédsko | Víchrica | veľká | 81,725 |

Estónsko | Víchrica | veľká | 1,290 |

Lotyšsko | Víchrica | veľká | 9,487 |

Litva | Víchrica | susedná krajina | 0,379 |

Celkom | 98,548 |

4. MONITOROVANIE

Komisia uskutočnila v roku 2005 dve monitorovacie kontroly, ktoré sa týkali implementácie grantov Fondu solidarity po katastrofách spôsobených povodňami. Kontrola vo Francúzsku vo februári sa týkala grantu z Fondu solidarity, ktorý bol vyplatený v júli 2004. Kontrola na Malte v máji sa týkala implementácie grantu z Fondu solidarity, ktorý bol vyplatený v novembri 2004. Príslušné orgány uvítali obe kontroly, ktoré poskytli príležitosť reagovať na technické problémy, medzi ktoré patria problémy týkajúce sa oprávnenosti výdavkov a kontroly. Tieto kontroly umožnili Komisii urobiť si obraz o pridanej hodnote Fondu solidarity a zhromaždiť informácie o systémoch implementácie. V oboch prípadoch sa zistilo, že bol zavedený vhodný, účinný a transparentný systém implementácie, že implementácia napreduje veľmi uspokojivým tempom a že boli vykonané vhodné opatrenia na zabezpečenie rešpektovania záväzkov spojených s monitorovaním a kontrolou.

5. UKONčENIE POMOCI

Článok 8 ods. 2 nariadenia 2012/2002 stanovuje, že najneskôr šesť mesiacov po skončení jednoročného obdobia od dátumu vyplatenia grantu štát prijímajúci pomoc predkladá správu o finančnej realizácii grantu s rozpisom odôvodňujúcim výdavky (ďalej len „vyhlásenie o oprávnenosti“). Na záver tohto postupu Komisia ukončí pomoc z fondu.

Pokiaľ ide o ukončenie pomoci v prípadoch, o ktorých bola správa o implementácii prijatá v roku 2004, Komisia ukončila podporu 22. februára 2005 v prípade pomoci, ktorá bola udelená Francúzsku. Pokiaľ ide o pomoc udelenú Nemecku (povodne v roku 2002), Komisia prijala v auguste 2005 objasnenia týkajúce sa čiastočného vyhlásenia o oprávnenosti, v prípade ktorého je potrebné ešte stále vykonať kontrolu výdavkov. Na tomto základe Komisia ukončila pomoc 3. novembra 2005. Komisia ukončila pomoc udelenú Českej republike (povodne v roku 2002) po prijatí doplňujúcich informácií v máji, auguste a septembri. Týkali sa najmä sumy grantu, ktorá zostala nevyužitá počas oprávneného obdobia. České orgány 18. januára 2006 uviedli, že konečný zostatok nevyužitej pomoci na účte zdrojov predstavoval 390 524,32 eur. Komisia začala postupy na vymáhanie tejto sumy a 16. februára 2006 zaslala českým orgánom príslušný dlhopis.

V roku 2005 Komisia prijala záverečné správy o implementácii grantov realizovaných v roku 2003 od Španielska (ropná škvrna v Prestige), Talianska (zemetrasenie v Molise a erupcia sopky Etna) a Portugalska (lesné požiare). Na konci obdobia, ktorého sa táto výročná správa týka, ešte prebiehalo hodnotenie týchto správ o implementácii.

6. NÁVRH NOVÉHO NARIADENIA O FONDE SOLIDARITY EÚ

V prvých mesiacoch roku 2005 Komisia dokončila prípravu návrhu nového nariadenia o Fonde solidarity EÚ, ktorý bol prijatý 6. apríla 2005[4] ako súčasť legislatívneho balíka pripojeného k finančným perspektívam na obdobie rokov 2007 – 2013. Od počiatočného zámeru spojiť rôzne existujúce a plánované krízové mechanizmy na európskej úrovni do jediného „nástroja solidarity a rýchlej reakcie“, ktorý bol oznámený v oznámení Komisie o finančných perspektívach zo 14. júla 2004[5], sa muselo upustiť v dôsledku nezlučiteľnosti požadovaných rôznych právnych základov.

Komisia zodpovedajúcim spôsobom rozhodla o upravenom prístupe, v pv ktorom oddleila civilnú ochranu od solidarity. Nový návrh týkajúci sa Fondu solidarity, ktorý obsahuje množstvo inovačných prvkov a zahŕňa hodnotenie dosahu, bol zaslaný EP a Rade 8. apríla 2005.

Základnými novými prvkami návrhu sú: do rozsahu pôsobnosti fondu zaradiť okrem prírodných katastrf aj priemyselné a technologické katastrofy, mimoriadne prípady týkajúce sa verejného zdravia a teroristické činy; znížiť limity pre aktivovanie fondu na 1 miliardu eur alebo 0,5 % HNP; zrušiť výnimočnú možnosť mobilizovať fond v prípade katastrôf so škodami, ktorých výška je pod limitom (takzvané kritériá regionálnych katastrôf); a možnosť poskytovania zálohových platieb. Prehľadné porovnanie súčasného a navrhovaného nariadenia je uvedené v prílohe 5.

V legislatívnom procese sa v roku 2005 dosiahol iba obmedzený pokrok. Prvá výmena názorov o návrhu nariadenia v Európskom parlamente sa uskutočnila vo výbore REGI. Pracovná skupina finančných poradcov v Rade mala prvé stretnutie slúžiace na výmenu názorov v októbri a opäť v novembri bez toho, aby dospela k záverom. Návrh bol predložený aj skupine PROCIV (civilná ochrana). Po stretnutiach so spravodajcom a určenou študijnou skupinou bola 27. októbra 2005 v Európskom hospodárskom a sociálnom výbore (EHSV) prijatá priaznivá správa (CESE 1256/2005).

7. ZÁVERY

V roku 2005 bolo celkove prijatých 12 nových žiadostí o pomoc z Fondu solidarity. Vo všetkých deviatich prípadoch týkajúcich sa veľkých prírodných katastrôf mohla Komisia po dôkladnom preskúmaní poskytnutých informácií navrhnúť mobilizáciu fondu. Tieto prípady boli následne schválené Radou a Európskym parlamentom ako rozpočtovým orgánom. Komisia v roku 2005 navrhla celkovú sumu pomoci z fondu vo výške 205 miliónov eur (2002: 728 miliónov eur; 2003: 107,1 milióna eur; 2004: 19,6 milióna eur).

V prípade dvoch žiadostí, ktoré boli predložené v roku 2005 na základe kritéria „výnimočnej“ regionálnej katastrofy, bolo rozhodnuté nenavrhnúť mobilizáciu fondu. V týchto prípadoch sa potvrdili predchádzajúce skúsenosti, že podmienky na úspešnú žiadosť podľa tohto výnimočného kritéria – ktoré podľa nariadenia musí preskúmať Komisia „s najvyššou prísnosťou“ – je pomerne ťažké splniť. Členské štáty venovali množstvo času príprave žiadostí a útvary Komisie vynaložili mnoho úsilia pri hodnotení žiadostí týkajúcich sa menších regionálnych katastrof, ktoré pravidelne končili zamietnutím.

Jednou z hlavných zmien v navrhovanom novom nariadení o Fonde solidarity je preto uchýliť sa iba ku kvantitatívnym limitom pre úroveň škôd, ktorá sa vyžaduje na aktivovanie fondu. Náhradou za zrušenie súčasných (nekvantitatívnych) „výnimočných“ kritérií pre regionálnu katastrofu by bolo zníženie kvantitatívnych limitov. Tieto dva prvky posudzované spolu by zlepšili transparentnosť Fondu solidarity. Takto by sa mohlo predísť veľkej frustrácii, ku ktorej dochádza vtedy, keď sa žiadosti pripravené úradmi členských štátov s vynaložením značného úsilia následne zamietnu, pretože je veľmi ťažké splniť výnimočné kritériá. S novým nariadením o Fonde solidarity by vnútroštátne orgány mali jasnejšiu predstavu o tom, kedy by ich fond mohol podporiť pri obnove po katastrofe. Útvary Komisie priaznivo reagujú na akékoľvek žiadosti vnútroštátnych orgánov príslušných krajín o technické informácie týkajúce sa nariadenia o zriadení Fondu solidarity Európskej únie a prípravy žiadostí.

Návrh nového nariadenia, ktorý bol prijatý kolégiom komisárov 6. apríla 2005, sa v súčasnosti prejednáva v Európskom parlamente a Rade. Pri diskusiách v rôznych príslušných výboroch Európskeho parlamentu sa návrhu dostalo veľkej podpory, najmä pokiaľ ide o ustanovenia o oprávnenosti. Hoci bol pokrok v Rade v roku 2005 obmedzený, Komisia je pevne rozhodnutá úzko spolupracovať s členskými štátmi, aby v roku 2006 dosiahla dohodu s Radou tak, aby navrhované zlepšenia tohto dôležitého nástroja mohli nadobudnúť účinnosť 1. januára 2007.

Annex 1European Union Solidarity Fund applications in 2005

Country | GNI 2003 | 0.6% of GNI | Major disaster threshold 2005 |

AT | ÖSTERREICH | 222 725 | 1 336.348 | 1 336.348 |

BE | BELGIQUE-BELGIË | 274 660 | 1 647.960 | 1 647.960 |

BG | BALGARIJA | 17 212 | 103.274 | 103.274 |

CY | KYPROS | 11 530 | 69.178 | 69.178 |

CZ | ČESKA REPUBLIKA | 76 416 | 458.495 | 458.495 |

DE | DEUTSCHLAND | 2 114 180 | 12 685.080 | 3 118.381* |

DK | DANMARK | 186 548 | 1 119.289 | 1 119.289 |

EE | EESTI | 7 535 | 45.209 | 45.209 |

EL | ELLADA | 153 007 | 918.043 | 918.043 |

ES | ESPAÑA | 734 748 | 4 408.488 | 3 118.381* |

FI | SUOMI/FINLAND | 141 973 | 851.838 | 851.838 |

FR | FRANCE | 1 560 079 | 9 360.474 | 3 118.381* |

HR | HRVATSKA | 25 526** | 153.158 | 153.158 |

HU | MAGYARORSZÁG | 69 479 | 416.876 | 416.876 |

IE | IRELAND | 112 943 | 677.659 | 677.659 |

IT | ITALIA | 1 286 896 | 7 721.373 | 3 118.381* |

LT | LIETUVA | 15 710 | 94.261 | 94.261 |

LU | LUXEMBOURG (G-D) | 21 206 | 127.235 | 127.235 |

LV | LATVIJA | 9 849 | 59.092 | 59.092 |

MT | MALTA | 4 324 | 25.943 | 25.943 |

NL | NEDERLAND | 447 701 | 2 686.206 | 2 686.206 |

PL | POLSKA | 182 019 | 1 092.112 | 1 092.112 |

PT | PORTUGAL | 128 143 | 768.860 | 768.860 |

RO | ROMÂNIA | 50 352** | 302.114 | 302.114 |

SE | SVERIGE | 267 209 | 1 603.252 | 1 603.252 |

SI | SLOVENIJA | 24 400 | 146.402 | 146.402 |

SK | SLOVENSKÁ REPUBLIKA | 28 716 | 172.297 | 172.297 |

TR | TÜRKIYE*** | 210 450 | 1 262.698 | 1 262.698 |

UK | UNITED KINGDOM | 1 622 278 | 9 733.667 | 3 118.381* |

* ~ EUR 3 billion in 2002 prices

** GDP (GNI not available)

*** eligible for aid only after formal opening of accession negotiations

Annex 5 Proposal for a new Solidarity Fund Regulation - Synopsis of main features

Current Solidarity Fund Regulation | Proposed new Regulation |

Entry into force | November 2002 | January 2007 |

Geographical scope | Member States and candidate countries after formal opening of accession negotiations | no change |

Application deadline | 10 weeks after first damage | no change |

Applicant | national government only | no change |

Thematic scope | “mainly” major natural disasters (health treats and terrorism excluded) | major disasters resulting from - natural disasters - industrial and technological disasters - public health emergencies - acts of terrorism |

Eligibility criteria | total direct damage above threshold neighbouring country exceptional mobilisation for extraordinary regional disasters | total direct damage above threshold neighbouring country political criterion abolition of exceptional regional disaster criteria |

Threshold (to be met per applicant state) | In relation to above: total direct damage above EUR 3 bn or 0.6% of GNI, whichever is the lower no threshold if major disaster in neighbouring country recognised major part of population affected, lasting repercussions on living conditions and economic stability of affected region | In relation to above: total direct damage above EUR 1 bn or 0.5% of GNI, whichever is the lower no threshold if major disaster in eligible neighbouring country recognised political decision of the Commission: limited to cases where damage is inappropriate criterion (health threats, terrorism) |

Eligible operations | Emergency operations - to restore to working order basic infrastructures - to secure protective infrastructure - pay for emergency services and provisional housing, - for protection of cultural heritage - cleaning up No compensation of private damage | As now, plus - medical, psychological and social assistance to the direct victims of acts of terrorism and their families - protection of the population against imminent health threats, including the replacement of vaccine, drugs, medical products and medical equipment used up during an emergency |

Implementation period | 1 year following payment of grant | 18 months from first damage |

Budgetary procedure | Full budgetary procedure involving EP and Council following a Commission proposal for an amending budget in each case | no change |

Advance payments | not possible | upon request of applicant state: 5% of the estimated cost of eligible operations, maximum EUR 3 million to be made available rapidly through internal budget transfer |

Payment of grant | 100% up front upon conclusion of the implementation agreement with beneficiary state, no co-financing obligation | no change |

Implementation | Under full responsibility of beneficiary state Minimum requirements on monitoring and reporting Final report 6 months after end of grant | no change |

Technical assistance | not available | up to EUR 2 million/year for external expertise |

[1] Nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie, Ú. v. ES L 311/3 zo 14.11.2002, ďalej len „nariadenie“.

[2] SEK(2005) 758 zo 6. júna 2005.

[3] SEK(2005) 1083 z 8. septembra 2005.

[4] Návrh NARIADENIA EURÓPSKEHO PARLAMENTU A RADY, ktorým sa zriaďuje Fond solidarity Európskej únie, KOM(2005) 108, konečné znenie zo 6. apríla 2005.

[5] KOM(2004) 101.